భారత మార్కెట్‌లోకి డెల్ ఉత్పత్తుల ప్రవేశం
Hanumantha Reddy| Last Modified      బుధవారం,  5 మార్చి 2008 (17:27 IST)
అమెరికా ఆధారిత ప్రముఖ కాస్మొటిక్ సంస్థ డెల్ లేబొరేటరీస్ కంపెనీ తమ ఉత్పత్తులను భారత మార్కెట్‌లోకి షాలీ హన్సెన్ పేరుతో ప్రవేశపెట్టినట్లు ప్రకటించింది. దీంతో దేశవ్యాప్తంగా ఉన్న తమ సంస్థకు చెందిన 400 స్టోర్‌లలో ఈ కొత్త ఉత్పత్తులు లభ్యమవనున్నట్లు తెలిపింది.
కొత్త ఉత్పత్తులను మార్కెట్‌లోకి ప్రవేశపెట్టడం ద్వారా ఈ ఏడాదిలో సుమరు రూ.200 కోట్లకు పైగా లాభాలు వచ్చే అవకాశాలున్నాయని కంపెనీ అంచనా వేస్తున్నట్లు కంపెనీ వర్గాలు తెలిపాయి. డెల్ సంస్థ మేనేజింగ్ డైరెక్టర్ మైకేల్ బ్లూత్ మాట్లాడుతూ ఐదు బిలియన్ డాలర్లుగా ఉన్న తమ కంపెనీ లాభాలు ఈ కొత్త ఉత్పత్తుల చేరికతో ఈ ఏడాది లాభాల శాతం పెరిగే అవకాశం ఉందని పేర్కొన్నారు.
తాము ప్రవేశపెట్టిన ఉత్పత్తుల్లో లిప్‌స్టిక్‌ను లిఫ్ట్‌ ట్రీట్‌మెంట్ పేరుతో అందిస్తుండగా, నెయిల్ పెయింట్‌ను నెయిల్ గ్రోత్ పేరుతో అందిస్తున్నట్లు వ్యాఖ్యానించారు. వినియోగదారులకు వీలుగా ఉండే ధరల్లోనే ఈ ఉత్పత్తులు లభ్యం అవుతాయని... రూ.375 నుంచి 700 మధ్య ధరల్లో ఉంటాయని వివరించారు.
సంబంధిత వార్తలు